اشمام (تجوید)

اِشْمام یہ ہے کہ حرف کو ساکن کرنے کے فوراً بعد دونوں ہونٹوں کو گول کر کے ضم کی شکل دی جائے، بغیر کسی وقفے کے، اس طرح کہ ہونٹوں کے درمیان اتنا فاصلہ رہے کہ سانس باہر نکل سکے۔ یہ کیفیت دیکھنے والا محسوس کرے مگر اندھا محسوس نہ کر سکے، کیونکہ اس میں کوئی آواز پیدا نہیں ہوتی۔ اِشْمام صرف ضمہ (پیش) کے ساتھ ہوتا ہے اور وقف کی حالت میں ادا کیا جاتا ہے۔ اس کا مقصد یہ اشارہ دینا ہے کہ جس حرف پر وقف کیا جا رہا ہے، وہ اصل میں مضموم تھا۔

امام شاطبی نے ’’شاطبیہ‘‘ میں اِشْمام کا معنی یوں بیان کیا ہے:
«والإشمامُ إطباقُ الشفاه بُعيد ما يُسكَّن، لا صوتٌ هناك فيصحلا»
یعنی: ’’اِشْمام یہ ہے کہ حرف کو ساکن کرنے کے بعد ہونٹ بند کیے جائیں اور اس میں کوئی آواز نہیں ہوتی۔‘‘

اِشْمام وقف کے وقت اور متحرک حرف میں ہوتا ہے، ساکن حرف میں نہیں۔ یہ ان تمام الفاظ میں ہوتا ہے جن کے آخر میں ضمہ ہو؛ خواہ وہ ضمہ اعراب کا ہو جیسے نَسْتَعِينُ یا بنا کا ہو جیسے یَا إِبْرَاهِيمُ۔
اِشْمام کلمے کے شروع، درمیان اور آخر تینوں جگہ پایا جا سکتا ہے، لیکن اس میں ایک شرط ہے کہ تنوین ہمیشہ حذف کر دیا جاتا ہے، کیونکہ وقف کی حالت میں تنوین اصلاً گرتی ہے۔
احکام کے اعتبار سے اِشْمام کی حیثیت وقف بالسکون ہی کی ہوتی ہے۔ اِشْمام کے سات (7) طریقے ہیں:
 1. ساکن کے ساتھ قصر
 2. ساکن کے ساتھ توسط
 3. ساکن کے ساتھ مدّ طویل
 4. اِشْمام کے ساتھ قصر
 5. اِشْمام کے ساتھ توسط
 6. اِشْمام کے ساتھ طویل
 7. روم کے ساتھ قصر

جس حرف پر اِشْمام کے ساتھ وقف کیا جائے، اس کے تفخیم اور ترقیق کے احکام وہی رہتے ہیں جو ساکن حرف کے لیے ہوتے ہیں، جیسے الأشرُ میں ’’راء‘‘ کو ترقیق کے ساتھ پڑھا جاتا ہے، ساتھ ہی ہونٹ ضم کی طرف لے جائے جاتے ہیں۔
قرآنِ کریم میں اِشْمام درمیانِ کلمہ میں صرف ایک ہی جگہ آیا ہے، سورۃ یوسف میں:
﴿مَا لَكَ لَا تَأْمَنَّا﴾ — یوسف: 11

یہ اصل میں تَأْمَنُنَا تھا۔ تین غنّوں کے بوجھ سے بچنے کے لیے پہلی نون کو ساکن کیا گیا: تأمْنَنّا، پھر پہلی نون کو دوسری نون میں مدغم کیا گیا اور یوں نون مشدد بن گئی۔
اب چونکہ اس کے جزم ہونے کا وہم ہو سکتا تھا، اس لیے اسے اِشْمام اور روم دونوں طریقوں سے پڑھنے کی اجازت دی گئی تاکہ ضمہ کی اصل حرکت کا اشارہ باقی رہے۔ والإشْمَامُ يكون عند الوقف ويكون في المتحرك دون الساكن.

امام ابن جزری نے ’’مقدمہ جزریہ‘‘ میں وقف کی حرکات کے بارے میں فرمایا:
«وَحاذِرِ الوقفَ بِكُلِّ الحَرَكَةْ
إِلاَّ إِذا رُمْتَ فَبَعْضُ حَرَكَةْ»
اور فرمایا:
«إِلاَّ بِفَتْحٍ أَوْ بِنَصْبٍ، وَأَشِمْ إِشَارَةً بالضَّمِّ فِي رَفْعٍ وَضَمْ»
یعنی وقف میں مکمل حرکت سے بچو، مگر روم میں کچھ حرکت باقی رہتی ہے اور رفع و ضم کے مقام پر ضم کی طرف اشارہ کرنے کے لیے اشمام کرو۔
 لغوی معنی 
اِشْمام عربی میں أَشَمَّ يُشِمُّ إشْمامًا سے ماخوذ ہے اور اس کا معنی ہے:
حرف کو اس کی حرکت کی "مہک" دینا؛ یعنی اُس حرکت (پیش) کی طرف ایسا اشارہ کرنا کہ اعضا (ہونٹ) اس حرکت کے تلفظ کے لیے تیار ہو جائیں، مگر حرکت کو حقیقتاً ادا نہ کیا جائے۔
یا ایک اور تعبیر میں:
آواز کو کسی دوسری آواز کے اثر یا رنگ سے ہلکا سا رنگ دینا۔
 اصطلاحی تعریف 
تجوید اور قراءت میں اِشْمام سے مراد ہے:
کسی ایسے لفظ کے آخر میں، جس پر وقف کیا جا رہا ہو، ساکن کرنے کے بعد، ہونٹوں کو ضمّہ کی طرف گول کر کے حرکت کا اشارہ کرنا، بغیر اس کے کہ ضمّہ کی کوئی آواز پیدا ہو۔
یعنی:
ضمّہ محسوس ہو
مگر مسموع نہ ہو
اور یہ عمل صرف ہونٹوں کی حرکت سے ظاہر ہو۔
 حوالہ جات 

 بیرونی روابط 
 تجويد القرآن من مجمع الملك فهد لطباعة المصحف الشريف

زمرہ:تلاوت قرآن